A futamidő lejárta előtt is visszafizetheted a hitelt, ezt előtörlesztésnek, vagy végtörlesztésnek hívják. Előtörlesztésről akkor beszélhetünk, ha a hitelfelvevő minimum 3 havi törlesztőrészletet előre kifizet. Ha valaki a teljes fennmaradó tartozást kifizeti, akkor végtörlesztésről beszélünk. Az előtörlesztésnek kétféle következménye lehet. Egyrészt maradhat az előre meghatározott futamidő, de csökkennek a törlesztőrészletek, másrészt pedig rövidülhet a futamidő, ez esetben marad az eredeti törlesztő. Általában a bankok előtörlesztési díjat számolnak fel ezért, érdemes ennek mértékéről előre tájékozódni. Az előtörlesztési díj lehet egy előre meghatározott fix összeg, vagy az előtörlesztett összeg néhány százaléka is.